Pierre Raffin

**Pierre René Ferdinand Raffin** O.P. (født 13. februar 1938 i Nancy i Frankrike; død 2. februar 2024 i Metz) var en fransk ordensgeistlig og katolsk biskop av Metz.
## Liv og virke
### Prest
Etter endt skolegang sluttet han seg til dominikanerordenen den 12. november 1957 og ble presteviet den 5. juli 1964 av biskop Alexandre-Charles-Albert-Joseph Renard av Versailles.

Innen dominikanerordenen var han professor fra 1968 til 1971 ved ordenens høyskole i Le Saulchoir. Fra 1972 til 1978 og igjen fra 1984 til 1987 var han generalsekretær for den franske dominikanerprovins. 

Fra 1978 til 1984 var han prior for det dominikanske *Bebudelsesklosteret* i Paris. I tillegg til arbeidet som generalsekretær, var han deretter lærer og åndelig leder ved forberedelseskursstedet *Maison Saint-Augustin* (MSA) i Paris.

### Biskop av Metz
Pave Johannes Paul II utnevnte ham til biskop av Metz den 4. august 1987. Han ble ordinert til biskop av erkebiskop Charles Amarin Brand av Strasbourg den 11. oktober samme år. Medkonsekratorer var biskopen av Dijon, Jean Balland, og biskopen av Oran i Algerie, Pierre Lucien Claverie O.P.

I 1991 autoriserte han åpningen av saligkåringsprosessen av politikeren Robert Schuman (1886–1963), Den europeiske unions «fader». Schuman bler erklært *Guds tjener* i mai 2004, og dokumentene for den videre prosess ble sendt til  Vatikanet for studier av dossieret. I juli 2021 nøe han tilerkjent heroiske dyder, og nædde slik stadiet *venerabile*. T

I 2001 feiret biskop Pierre Raffin en messe for gruvearbeiderne i Wendel carreau i Petite-Rosselle, deretter i 2004 under stengingen av den siste brønnen til Houillères de Lorraine. Samme år la han og ordføreren i Metz, Jean-Marie Rausch, ned grunnsteinen til Sainte-Croix fødeavdeling i Metz-Queuleu.

I 2006 satte han i gang transformasjonen av katedralkoret av designeren Mattia Bonetti.

Den 27. september 2013 innvilget pave Frans Pierre Raffins anmodning om å trekke seg tilbake på grunn av hans høye alder. Hans etterfølger ble biskop Jean-Christophe Lagleize.

Biskop Pierre Raffin døde den 2. februar 2024 i Metz, i en alder av 85 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954
* Erkebiskop Charles Amarin Brand (1920-2013) *1972
* Biskop *Pierre René Ferdinand Raffin* (1938-2024) *1987

## Referanser